গ্রাহকের সুবিধামতো জায়গায় এবং নির্ধারিত সময়ে পরিষেবা। বিশেষ কোনও পরিষেবার বুকিং থেকে ডেলিভারি, সবই ঘটে চলেছে চাহিদার দিকে নজর রেখে। সাম্প্রতিককালে ভারতের কয়েকটি শহরে এই On demand-রই রমরমা। গাড়ির চালক, পোশাক তৈরির কারিগর, কলের মিস্ত্রি, টেকনিশিয়ান্স, সবই এখন এই বৃত্তের একটা করে অংশ। ফেল কড়ি, মাখো তেল আগেও ছিল। এখন সেই তেল মাখার জন্য আপনাকে বাইরে দৌড়ঝাঁপ করতে হবে না। যা করার তা পরিষেবা প্রদানকারী সংস্থাই ঘরে বা অফিসে গিয়ে দক্ষিণার বিনিময়ে করে দেবে।